Konkursa

**„JAUNAIS TŪRISMA PRODUKTS 2020”**

nolikums

1. **Vispārīgā informācija par konkursu**
   1. **Konkursa nosaukums** - “Jaunais tūrisma produkts 2020” (turpmāk - konkurss).
   2. **Konkursa organizētājs**

Latvijas Investīciju un attīstības aģentūra (turpmāk – Aģentūra)

Pērses iela 2, Rīga, LV-1442

Aģentūras kontaktpersona ir Tūrisma departamenta Tūrisma produktu attīstības nodaļas vecākā eksperte Kristīne Mickāne, Tālrunis: 67039445, e-pasts: kristine.mickane@liaa.gov.lv

* 1. **Konkursa mērķis**

Konkursa mērķis ir veicināt Latvijas tūrisma produktu atpazīstamību un popularizēt veiksmīgākos jaunos tūrisma produktus, kuri ir ilgtspējīgi, inovatīvi, kvalitatīvi, ar augstu pievienoto vērtību, nodrošina tūristu iesaisti un ir piemēroti vietējo un ārvalstu tūristu vajadzībām, atbilstoši “Latvijas tūrisma mārketinga stratēģijā 2018.-2023. gadam” noteiktajām mērķauditorijām.

* 1. **Tūrisma produkts** 
     1. jaunais tūrisma produkts[[1]](#footnote-1) (turpmāk – tūrisma produkts) šī konkursa nolikuma izpratnē ir jebkurš Latvijas tūrisma produkts, kurš pielāgots mērķa tirgum, auditorijai un interesēm, kurš ar savu kvalitāti veicina tūrisma nozares attīstību, eksportspēju un ilgtspēju;
     2. konkursā var pieteikt tādu tūrisma produktu, kurš ieviests tirgū, sākot no 2018. gada 1.janvāra līdz pieteikuma dalībai konkursā iesniegšanas dienai.
  2. **Konkursa nolikums un dalībnieki**
     1. konkursa „Veiksmīgākais jaunais tūrisma produkts 2020” nolikums (turpmāk – nolikums) un informācija par konkursu ir pieejama Aģentūras mājas lapā <http://www.liaa.gov.lv/lv/turisms/aktivitates>
     2. konkursa nolikumu var saņemt, nosūtot pieprasījumu uz nolikuma 1.2.apakšpunktā minētās Aģentūras kontaktpersonas elektronisko pasta adresi.
     3. Par konkursa dalībnieku var būt:
        1. LR Komercreģistrā reģistrēts komersants, kurš sniedz tūrisma pakalpojumus un kurš ir radījis attiecīgo tūrisma produktu un/ vai sekmē tā attīstību;
        2. pašvaldības iestāde, kura sniedz tūrisma pakalpojumus savā administratīvajā teritorijā un kura ir radījusi attiecīgo tūrisma produktu un/ vai sekmē tā attīstību;
        3. LR reģistrēta biedrība vai nodibinājums, kura darbība saistīta ar tūrisma nozari un kura ir radījusi attiecīgo tūrisma produktu un/ vai sekmē tā attīstību;
        4. Plānošanas reģions, kurš sniedz tūrisma pakalpojumus un kurš ir radījis attiecīgo tūrisma produktu un/ vai sekmē tā attīstību.

1. **Pieteikšanās konkursam** 
   1. Lai pieteiktu Tūrisma produktu konkursam, konkursa dalībnieks aizpilda un iesniedz Aģentūrā Nolikuma 1. pielikumā iekļauto anketu “Konkursa “Veiksmīgākais jaunais tūrisma produkts 2020” pieteikuma anketa” (turpmāk – Anketa). Anketai pielikumā pievieno konkrēto tūrisma produktu ilustrējošus materiālus (ne vairāķ kā 10 fotogrāfijas, 5 brošūras, 5 bukletus, kartes, u.tml.) (turpmāk Anketa un ilustrējošie materiāli - Pieteikums). Ja informācija par tūrisma produktu ir izvietota internetā, tad Pieteikumā jānorāda arī interneta adrese, kurā aplūkojams tūrisma produkts un informācija par to.
   2. Pieteikumu iesniedz latviešu valodā. Ja Pieteikums sagatavots svešvalodā, Pieteikumam jāpievieno atbilstoši normatīvajiem aktiem apliecināts tulkojums latviešu valodā.
   3. Nolikuma 1.5.3. punktā minētie konkursa dalībnieki var pieteikt ne vairāk kā 3 (trīs) tūrisma produktus, iesniedzot konkursam par katru tūrisma produktu atsevišķu pieteikumu.
   4. Pieteikumu var iesniegt papīra formātā vai elektroniski ierakstītu datu nesējā, nosūtot pa pastu (adrese: Latvijas Investīciju un attīstības aģentūra, Pērses iela 2, Rīga, LV – 1442) vai elektroniski (parakstītu ar drošu elektronisko parakstu) uz e-pastu: [liaa@liaa.gov.lv](mailto:liaa@liaa.gov.lv) **līdz 2020.gada 4.septembrim**, plkst.17:00.
   5. Pieteikuma iesniegšana Aģentūrā (tai skaitā sūtīšana pa pastu) ir jānodrošina līdz nolikuma 2.4.punktā noteiktajam termiņam (datumam un laikam).
   6. Divu darba dienu laikā no Pieteikuma saņemšanas dienas Aģentūra nosūta Anketā norādītajai kontaktpersonai elektronisko pastu, kurā apstiprina Pieteikuma saņemšanu un tā saņemšanas datumu un laiku.
   7. Ja Pieteikums tiek iesniegts pēc 2.4.punktā norādītā pieteikuma iesniegšanas termiņa beigām, Pieteikums netiek vērtēts.
2. **Pieteikumu vērtēšana**
   1. Pieteikumu vērtēšanu veic ar Aģentūras direktora rīkojumu izveidota konkursa komisija, kura sastāv no septiņiem komisijas locekļiem un kura darbojas saskaņā ar konkursa komisijas reglamentu.
   2. Pieteikumu vērtēšana notiek divās kārtās.
   3. Konkursa pirmajā kārtā konkursa komisija vērtē Pieteikumus individuāli un balstoties tikai uz Pieteikumā norādīto informāciju saskaņā ar šādiem vērtēšanas kritērijiem un metodiku (maksimālais iegūstamais punktu skaits 100), par katru vērtēšanas kritēriju piešķirot punktus saskaņā ar vērtēšanas veidlapu (2.pielikums):

|  |  |  |
| --- | --- | --- |
| **Nr.**  **p.k.** | **Vērtēšanas kritērijs** | **Vērtēšanas metodika** |
| 1. | ***Tūrisma produkta atbilstība ilgtspējīga tūrisma pamatprincipiem un kritērijiem***   * Tūrisma produkts tiek veidots, saglabājot vietējos resursus, nodrošinot to ilglaicīgu attīstību. Produkts tiek attīstīts, ņemot vērā vietējos kultūras, dabas, sociālos un ekonomiskos faktorus. Veidojot produktu, notiek sadarbība ar citiem uzņēmumiem, produkts veicina vietējās ekonomikas attīstību. | Maksimālais iegūstamais punktu skaits kritērijā – 30 punkti.  30 punkti – atbilst pilnībā,  10 punkti – atbilst daļēji,  5 punkti – atbilst vāji,  0 punkti – neatbilst vai nav aprakstīts |
| 2. | ***Tūrisma produkta atbilstība inovatīva tūrisma produkta pamatprincipiem***   * Salīdzinājumā ar jau tirgū esošajiem piedāvājumiem, tiek piedāvāts jauns pakalpojums, jauns esoša pakalpojuma paveids, efektīvs tehnoloģiskais process, ražošanas paņēmiens, jauns vai uzlabots produkta pasniegšanas veids utml., kas palīdz saglabāt un nostiprināt stāvokli tirgū, nodrošina lielāku konkurētspēju, palielina apgrozījumu, kā arī rada citas priekšrocības. | Maksimālais iegūstamais punktu skaits kritērijā – 10 punkti.  10 punkti – atbilst pilnībā,  5 punkti – atbilst daļēji,  1 punkts – atbilst vāji,  0 punkti – neatbilst vai nav aprakstīts |
| 3. | ***Tūrisma produkta eksportspēja***   * Tūrisma produkts ir piemērots ārvalstu tūristu vajadzībām un tā izmantošanā pastāv pēc iespējas mazāk barjeru, t.sk. valodas un informācijas pieejamības barjera. | Maksimālais iegūstamais punktu skaits kritērijā – 30 punkti. |
|  | * Informācija par produktu pieejama vairākās svešvalodās. | Maksimālais iegūstamais punktu skaits kritērijā – 5 punkti  5 punkti – informācija pieejama 5 svešvalodās,  4 punkti – informācija pieejama 4 svešvalodās,  3 punkti – informācija pieejama 3 svešvalodās,  2 punkti – informācija pieejama 2 svešvalodās,  1 punkts – informācija pieejama 1 svešvalodā.  0 punkti – informācija svešvalodās nav pieejama |
|  | * Tūrisma produkts atbilst Latvijas tūrisma mārketinga stratēģijā 2018.‑2023.gadam minētajiem mērķa tirgiem un mērķa auditorijām. Produkts ir piemērots attiecīgā tirgus mērķauditorijas vajadzībām. | Maksimālais iegūstamais punktu skaits kritērijā – 5 punkti  5 punkti – atbilst pilnībā,  3 punkti – atbilst daļēji,  1 punkts – atbilst vāji,  0 punkti – neatbilst vai nav aprakstīts |
|  | * Informācija par produktu pieejama dažādos informācijas kanālos, mērķa tirgum atbilstošās svešvalodās t.sk. interneta vidē (sava mājas lapa, sociālie tīkli u.tml.). | Maksimālais iegūstamais punktu skaits – 10 punkti.  Mājas lapā – 3 punkti,  Sociālajos medijos – 4 punkti;  Brošūrās vai citos drukātajos mārketinga materiālos – 3 punkts. |
|  | * Produktam ir skaidri saprotams cenas veidošanās mehānisms un to ir iespējams nopirkt. | Maksimālais iegūstamais punktu skaits kritērijā – 10 punkti  10 punkti – atbilst pilnībā,  5 punkti – atbilst daļēji,  1 punkts – atbilst vāji,  0 punkti – neatbilst vai nav aprakstīts |
| 4. | ***Tūrisma produkta kvalitāte***   * Tūrisma produkts tiek veidots saskaņā ar patērētāju vajadzībām. Produkta ražošanas un/vai pakalpojuma sniegšanas kvalitāte tiek kontrolēta un uzraudzīta visos ražošanas vai pakalpojuma sniegšanas posmos. | Maksimālais iegūstamais punktu skaits kritērijā – 10 punkti  10 punkti – atbilst pilnībā,  5 punkti – atbilst daļēji,  1 punkts – atbilst vāji,  0 punkti – neatbilst vai nav aprakstīts |
| 5. | ***Tūrisma produkta atbilstība augstas pievienotās vērtības tūrisma produktam***   * Vērtība, kas pievienota resursiem pakalpojumu veikšanas laikā, izmantojot cilvēku zināšanas un profesionalitāti, efektīvi izmantojot resursus un to potenciālu. | Maksimālais iegūstamais punktu skaits kritērijā – 10 punkti  10 punkti – atbilst pilnībā,  5 punkti – atbilst daļēji,  1 punkts – atbilst vāji,  0 punkti – neatbilst vai nav aprakstīts |
| 6. | ***Tūrisma produkta atbilstība tūrisma produktam ar augstu tūristu līdzdalības pakāpi un pieredzes gūšanu***   * Klientiem ir dota iespēja līdzdarboties, iesaistīties un piedzīvot emocijas, gūstot jaunu pieredzi un kvalitatīvi aizpildot laiku. | Maksimālais iegūstamais punktu skaits kritērijā – 10 punkti  10 punkti – atbilst pilnībā,  5 punkti – atbilst daļēji,  1 punkts – atbilst vāji,  0 punkti – neatbilst vai nav aprakstīts |

* + 1. Pretendentam piešķirto punktu skaitu nosaka, summējot visu komisijas locekļu individuālos vērtējumus un iegūto summu dalot uz komisijas locekļu skaitu.
    2. Desmit visvairāk punktus ieguvušie dalībnieku pieteikumi tiek izvirzīti konkursa II kārtai un tūrisma produktu nosaukumi tiek publicēti Aģentūras mājas lapā http://www.liaa.gov.lv/lv/turisms/aktivitates un sociālo mediju kontos.
    3. Ja vairāki pieteikumi saņēmuši vienādu punktu skaitu, tad uzvarētāju nosaka ar vienkāršu balsu vairākumu, komisijas locekļiem balsojot.
  1. Ja dalībnieka pieteiktais tūrisma produkts tiek izvirzīts konkursa II kārtai, tad dalībniekam ir jānodrošina konkursa komisijai iespēja apmeklēt un vērtēt tūrisma produktu klātienē.
  2. ***II (otrā) kārta* –** 
     1. **tūrisma produktu vērtēšana klātienē**. Konkursa komisija izbraukuma sēdē klātienē vērtē katru konkursa II kārtai izvirzīto tūrisma produktu, pirms tam vismaz 5 (piecas) darba dienas iepriekš par to informējot konkursa dalībniekus;
     2. **Vērtēšanas kārtība.** Katrs komisijas loceklis visus izbraukumos apskatītos produktus individuāli sarindo pa vietām (paredzot, ka pirmā vieta saņem 10 punktus, otrā – 7, trešā – 5, ceturtā – 3, piektā – 1, pārējās punktus nesaņem).
     3. **Iedzīvotāju balsojums.** Iedzīvotāji balso par konkursa II kārtai izvirzītajiem tūrisma produktiem Aģentūras mājas lapā <http://www.liaa.gov.lv/lv/turisms/aktivitates>. Tūrisma produkts, kas iedzīvotāju balsojumā ir saņēmis visvairāk balsu, iegūst papildus „+ 10” punktus.
     4. **Par gada jauno tūrisma produktu un konkursa pirmās vietas ieguvēju** tiek atzīts tūrisma produkts, **kurš saņēmis vislielāko punktu skaitu summējot II kārtā iegūtos punktus (summējot visu komisijas locekļu vērtējumus) un iedzīvotāju balsojuma punktus**. Ja vairāki pieteikumi saņēmuši vienādu balsu skaitu, tad vietu sadalījumu nosaka komisijas locekļiem balsojot.

1. **Konkursa rezultātu paziņošana un uzvarētāju apbalvošana**
   1. Par Konkursa pirmās kārtas rezultātiem un piešķirtajiem punktiem dalībnieki rakstveidā tiks informēti 10 (desmit) darba dienu laikā, skaitot no pieteikumu iesniegšanas termiņa pēdējās dienas.
   2. Konkursa otrās kārtas rezultāti tiks paziņoti Konkursa noslēguma pasākumā 2020. gada nogalē (par precīzu norises vietu un laiku pieteicēji tiks informēti, kā arī informācija tiks ievietota Aģentūras mājas lapā). Uz konkursa noslēguma pasākumu tiks uzaicināti visi pieteikumu iesniedzēji, sazinoties ar pieteikumos norādītajām kontaktpersonām.
2. **Konkursa balvas**
   1. **Galvenā konkursa balva:**
      1. **dalība pieredzes apmaiņas braucienā konkursa** pirmo trīs vietu ieguvējiem(turpmāk – laureātiem) uz vienu no Latvijas tūrisma mārketinga stratēģijā minētajām prioritārajām mērķa tirgus valstīm.
      2. Aģentūra nosaka valsti, kurā notiks pieredzes apmaiņas brauciens. Pieredzes apmaiņas braucienu laureātiem organizē Aģentūra, precīzu programmas saturu un norises laiku saskaņojot ar laureātiem un ņemot vērā laureātu darbības specifiku;
      3. Konkursa laurēatiem (ne vairāk kā 2 personām katram laureātam) ar pieredzes apmaiņas braucienu saistītās izmaksas (transportu, naktsmītnes, ēdināšanu, objektu apmeklējumu, seminārus) sedz Aģentūra. Konkursa laureāta personīgos izdevumus, kas nav saistīti ar pieredzes apmaiņas braucienu, Aģentūra neapmaksā.
   2. **Veicināšanas un speciālbalvas:**

Aģentūrai ir tiesības vienam vai vairākiem Konkursa dalībniekiem piešķirt veicināšanas vai speciālbalvas.

Direktors K.Rožkalns

1. Tūrisma produkts - prece, maksas vai bezmaksas pakalpojums, cilvēka darbības radītās bagātības, vērtības un apstākļi vai to kopums, kuriem piemīt reāla patēriņa vērtība un kurus tūrisma un citu tautsaimniecības nozaru uzņēmumi un organizācijas ražo, izveido vai pielāgo tūristu interešu un vajadzību apmierināšanai. *Tūrisma un viesmīlības terminu skaidrojošā vārdnīca.* Autoru kolektīvs. Rīga: LR Ekonomikas ministrija. 2008, 294.lpp. [↑](#footnote-ref-1)